
Intervjumal for PPT

Deltakarar: To representantar frå PPT Valdres

Intervjuarar: Are, Terje

Tid og stad: 13.03.2026, Tingvang

Innleiing:
Takk for at de har teke dykk tid til å delta i dette djubdeintervjuet. Kommunen er no i gang med ei brei utgreiing av framtidig skulestruktur, og målet vårt er å sikre eit trygt og godt opplæringstilbod med best moglege forutsetningar for læring for alle elevar – både i dag og i åra som kjem. For å få eit best mogleg kunnskapsgrunnlag treng vi å forstå erfaringar, behov og perspektiv frå dei som kjenner skulen best.
Intervjuet er lagt opp som ei open samtale, og vi er opptekne av å høyre dykkar eigne refleksjonar og vurderingar. Det finst ingen riktige eller gale svar – det viktigaste er at de deler det som er viktig for dykk.
Alt de seier vil bli behandla konfidensielt. Vi kjem ikkje til å knyte uttalar til enkeltpersonar i den vidare rapporteringa, men lage ei oppsummering frå gruppa på kvart enkelt spørsmål. Det de bidreg med vil inngå som ein del av det samla kunnskapsgrunnlaget som skal hjelpe oss å ta gode og gjennomtenkte val.
Før vi startar: Har du nokre spørsmål til prosessen eller til korleis intervjuet blir gjennomført?


Spørsmål:



Funn oppsummert:
	Behov: Skulane skal løyse meir sjølv pga. endra lovverk og mandat. Ein lyt utvide normalnivået når det gjeld elev meir, bort frå at elev ikkje passar inn.

Sakkunnig og spesialundervisning:  Mest mogleg læring skal skje i klasserommet for utanom tilfelle der det er store avvik frå norm.

System og førebygging: Få ein felles samarbeidskultur mellom instansar på systemnivå. Frigjering av resursar og betre overføring om man slår saman skulane. Meir einskapleg praksis.

Samarbeid og medverknad: Større fagmiljø kan gi betre fagleg kvalitet. Fleire å snakke med.

Skulebygg: Om man bygg nytt er det viktig at skulebygget gir moglegheiter til å jobbe på ulike måtar (lydisolering, klasseromstorleik, ulike rom). 

Konsekvensar av ny skulestruktur: 
Pluss: Vi er ikkje redd for mindre inkludering, vi trur eigentleg at det kan bli meir inkludering og større mangfald om skulen vert større. 
Minus: Man kan bli sårbar for budsjettkutt. Risiko for mindre eigarskap, lengre reiseveg og å bli brikke i eit system ved større skular.

Råd: Hugs å vurdere heilheit.




	Tema
	Spørsmål
	Notatar

	A. Behovsbilete og utviklingstrekk
	Kva er dei mest vanlege vanskeområda de ser i kommunen?
	 Veldig forskjellig, fra atferd til fagvansker, og spesifikke som dysleksi mm.

	 
	Har de sett endringar i tal eller type tilvisingar dei siste åra?
	 Det har vorte fleire saker som gjeld skulefråvær, og sakene er ofte større og meir komplekse enn før. Talet på saker er likevel nokså stabilt, men målet er å få det noko ned. Auken heng saman med endra lovverk og eit anna mandat, og det er eit tydeleg mål at skulane skal løyse meir sjølve og vere meir medvitne om ansvaret sitt.

	 
	Kva trendar ser de i elevpopulasjonen (alder, språk, mangfald)?
	 Det har vore ein auke i talet på framandspråklege elevar, og dei er overrepresenterte når det gjeld spesialpedagogiske tiltak. Terskelen for å sende førespurnader er lågare for denne gruppa, men elles er det eit breitt spekter av saker. Dei varierer frå enkle saker til store og komplekse utfordringar. Det er òg ein auke i problematikk knytt til autisme, og delvis òg ADHD. Det kan sjå ut som om vi har fått eit snevrare normalnivå.

	B. Sakkyndig arbeid og spesialundervisning
	Korleis fungerer prosessen frå tilvising til sakkyndig vurdering (ventetid, kapasitet)?
	 

	 
	Kva dilemmaer må de oftast vurdere i organiseringa av individuelt tilrettelagt opplæring?
	 Det er ofte ønskje om fleire ressursar, og det kan oppstå ein viss intern kamp om kven som får vedtak og tilgang på ressursar. Dette handlar både om timefordeling, organisering og ulike forventningar. Innhaldet i ei sakkunnig vurdering kan òg skape spesifikke forventningar, noko som stundom gjer prosessen krevjande. Difor er det viktig at PPT og skulen drøftar tilrådingane grundig og vurderer kva som er rett med tanke på elevens beste.
Det er òg viktig at mest mogleg av spesialundervisninga skjer i klasserommet. Samstundes møter vi motbør her, fordi det finst ei forståing hos nokre om at eit vedtak automatisk betyr at eleven skal ha ein vaksenperson tett på seg og tilgjengeleg heile tida.


	
	Kva er etter dykkar erfaring dei mest kritiske faktorane for å lykkast godt med individuelt tilrettelagt opplæring?
	Det er viktig at arbeidet er systematisk over tid, og at det ligg føre ein god plan. Dei som jobbar med dette må forstå kva måla er, og det trengst stabilitet og erfarne folk i arbeidet. Det kan òg hende at eleven sjølv ikkje ønskjer å delta. Kompetanse hos dei som skal utføre arbeidet er avgjerande

	 
	Kvar oppstår dei største flaskehalsane i arbeidet?
	 

	C. Systemretta arbeid og førebygging
	Korleis jobbar PPT systemretta mot skular og barnehagar?
	 Vi ønskjer å kome meir på bana. Skulen og barnehagen har i dag noko av definisjonsmakta – dei avgjer kva dei ønskjer, og korleis arbeidet skal gjennomførast. Vi er no i ein startfase der vi prøver å få betre struktur og arbeidsmåtar i eit tettare samarbeid, og vi ønskjer å drive utviklingsarbeid ute i skular og barnehagar.
Tradisjonelt har skulen meldt inn enkeltsaker, men vi ønskjer å løfte dette til eit meir overordna og felles nivå. Med tre skular har vi no to skulekonsulentar, og ressursane blir dermed spreidde. Dersom skulane blir slått saman, kan ein kanskje frigjere noko av ressursane ved å ha ein fast kontaktperson og ein annan del som arbeider meir systemretta og felles. Samstundes er det ikkje gitt at alt automatisk vil gå meir sømlaust.
Det er òg utfordringar knytte til overføring av informasjon, særleg mellom BT og UT, der digitale barrierar skapar vanskar


	 
	Kva førebyggjande tiltak har størst effekt?
	 Vi trur at ØS er inne på noko viktig, til dømes gjennom læringsmiljøprosjektet. Det handlar om å bevege seg bort frå tanken om at det er eleven som ikkje passar inn i forma. Det er avgjerande med ei organisering og tiltak som fangar opp flest mogleg. Samstundes kan dette stå i eit visst spenn til god lese- og skriveopplæring. Her treng vi ei haldning som seier: Ja takk, begge delar.

	 
	Kva kjenneteiknar skular som lukkast med inkluderandre praksis og tidleg innsats?
	 Vi trur på intensiv og målretta opplæring, og at dette kan vere svært nyttig. Det er viktig å ta seg tid til å gå grundig inn i situasjonen, slik at ein får vurdert rett type vanske – eller om det rett og slett handlar om modenheit.
Vi meiner at dersom ein har éin samla skule, kan ein få ein meir einskapleg praksis. Då blir det ikkje for mange kokkar, og arbeidet kan bli meir heilskapleg og likt. Vi trur ikkje at storleiken på skulen, om han er stor eller liten, spelar ei avgjerande rolle.
Vi har òg sett at større einingar kan skape eit positivt press for å unngå at praksis blir personavhengig. Det er ein fordel for føresette å møte ei meir samla og heilskapleg tilnærming.



	D. Samarbeid og medverknad
	Korleis fungerer samarbeidet med skuleleiarar og lærarar?
	 Det er viktig at leiarane har evne til å sjå det overordna og har god kompetanse på feltet. Dei må vite korleis ein driv slike prosessar vidare, vere delaktige og halde arbeidet varmt over tid. Det er òg avgjerande å få med alle, og å følgje føringar i nye sentrale mål og lovverk.
Evna til å delegere er viktig, og betre leiarstøtte vil styrkje arbeidet. Saker må vere godt forankra på øvste nivå. Eit større fagmiljø gir òg fleire å drøfte saker med, noko som kan heve kvaliteten. Vi trur dette kan vere lettare å få til på ein større skule.


	 
	Korleis opplever de dialogen med føresette og elevar?
	 

	 
	Er det område der rolle- og ansvarsdeling bør vere tydelegare?
	 

	E. Ressursar, kapasitet og organisering
	Korleis er kompetansesamansetjinga i PPT?
	 

	 
	Kva er den kritiske kapasiteten (ventelister, fristar, reisetid)?
	 

	 
	Kva kompetanse treng de meir av dei neste 3–5 åra?
	 

	F. Skulebygg, læringsmiljø og universell utforming
	Kva fysiske forhold i læringsmiljø påverkar elevar med særlege behov mest?
	 Når ein planlegg skulebygg, er det viktig at romma er utforma slik at dei kan organiserast på ulike måtar. Bygget bør ikkje vere «firkanta og stivbeint», men invitere til liv, fleksibilitet og ulike læringsarenaer. Mangel på rom kan ofte vere eit problem, men det er samstundes viktig å ha merksemd på at elevane skal fungere i eit fellesskap. God lydisolering, særleg mellom rom, er òg svært viktig.

	 
	Kva anbefalingar bør vektleggjast sterkare (UU, romstruktur, støysonekvalitet)?
	 

	 
	Korleis påverkar dagens rom og struktur kvaliteten på oppfølginga?
	 

	G. Konsekvensar av endringar i skulestruktur
	Kva moglegheiter ser de ved samling av fagmiljø eller endring av struktur?
	 Det er ein fordel at ein slepp å sitje og gjette om kvarandre og om kven som får kva slags ressursar eller betre vilkår. Vi er ikkje redde for at større klassar skal hindre inkludering; snarare tvert imot kan eit større elevgrunnlag gi fleire moglegheiter for å finne sine folk. Samstundes vil ein alltid vere avhengig av godt arbeid med skulemiljøet.
For enkelte elevar som er svært sensitive, til dømes innanfor det nevrotypiske spekteret, kan større klassar vere utfordrande, men det er ikkje nødvendigvis slik. Det kan òg vere mykje støy i ei lita klasse. Dette handlar framleis om klasseleiing, og det finst gode hjelpemiddel som kan støtte opp.
Ved samanslåing av skular ser vi fleire moglegheiter, særleg når det gjeld betre kompetanse og større fagmiljø. Dette gjeld mellom anna arbeid med ulike typar vanskar og utfordringar, og samling av funksjonar. Gevinsten er at ressurspersonar blir tilgjengelege for fleire.
Det er likevel viktig å vere varsam med for mykje spesialisering. Samstundes ser vi ofte at når fagfolk får arbeide med det dei er gode på og interesserte i, blir resultatet gjerne betre.


	 
	Kva risikoar ser de (reiseveg, overgangar, tilgang på lågterskelhjelp)?
	Det kan framleis hende at ressursane blir reduserte, og at ein dermed endar opp med ein stor skule som har forholdsvis mindre rammer enn tre mindre skular. Ein gjer seg òg meir sårbar for budsjettkutt. For enkelte elevar kan reisevegen bli lengre. Nærleiken til skulen for foreldregruppa kan bli svekt, og eigarskapskjensla kan bli mindre.
Det kan òg hende at nokre elevar føler seg mindre sett dersom ein ikkje er tett på. I ein stor skule kan det framleis oppstå former for «balkanisering» mellom faggrupper. I små skular strekkjer ein seg kanskje lenger, medan ein i større einingar kan kjenne seg meir som ei brikke i eit større system. Det er òg vanskelegare å byggje relasjonar når ein har 25 elevar i staden for 10.
Dersom det oppstår svært mange saker andre stader, kan PPT vurdere å flytte ressursane sine dit behovet er størst. Det betyr at ein stor skule òg kan gi insentiv til å spare ressursar frå PPT, sidan dei må prioritere der det trengst mest.


	 
	Kva avbøtande tiltak bør vere på plass gjennom omstilling?
	 

	H. Dokumentasjon, kvalitet og resultat
	Kva indikatorar bruker de for å vurdere kvalitet og effekt?
	 

	 
	Korleis kan datainnsamling og deling bli enklare og meir nyttig?
	 

	 
	Kva tilbakemeldingar frå elevar/føresette er mest verdifulle?
	 

	I. Avsluttande råd
	Kva tre råd vil de gi kommunen i vurderinga av framtidig skulestruktur?
	1. Det er viktig å ta seg tid til å vurdere konsekvensane, både fordelar og ulemper.
2. Ein bør ikkje la byggekostnader gå utover kvaliteten. 
3. Det er òg nødvendig å sjå oppvekstmiljøet som ein heilskap og vurdere kva ringverknader ulike val kan få.

	 
	Er det noko viktig som ikkje har kome fram?
	Vi har favna det viktigaste.






Avslutning:
Takk for at de har delt erfaringane og perspektiva dykkar. Det de har bidrege med er svært verdifullt for arbeidet vårt med å vurdera framtidig skulestruktur. Innspela vil bli behandla konfidensielt og inngår som ein del av det samla kunnskapsgrunnlaget, utan kopling til namn eller enkeltpersonar.
Før vi rundar av, vil eg gjerne spørje om det er noko de kjenner vi ikkje har vore innom, eller noko de ønskjer å utdjupe før vi avsluttar.
Dersom de i etterkant kjem på fleire tankar eller innspel, er de velkommen til å ta kontakt. Vi set stor pris på at de har bidrege i denne prosessen.
Takk igjen for at de tok dykk tid.


	
	
	



